सहवाग ने कहा कि भारत ने आस्ट्रेलिया और न्यूजीलैंड के खिलाफ लगातार अभ्‍यास मैचों में जीत दर्ज करने के बाद जो लय हासिल की थी, उसे इस मैच में बरकरार रखा. उन्होंने कहा, ‘फार्म में रहना काफी अहम है. अगर आप लय में नहीं हो तो आप काफी मैच गंवा सकते हो. हमने अभी तक जो तीन मैचों खेले हैं उनमें लगातार अच्छा खेल रहे हैं. इससे हमें टूर्नामेंट के अगले मुकाबलों में मदद मिलेगी. अब तक सब कुछ अच्छा चल रहा है.’